દેશ વિદેશમાં અમદાવાદ શહેર છવાઇ ગયું. આ વખતના કાંકરિયા કાર્નિવલમાં તળાવને ફરતે જુદી જુદી ઐતિહાસિક ધરોહરની પ્રતિકૃતિઓ મુકવામાં આવી છે. સાથે દિવસભર સાંસ્કૃતિક કાર્યક્રમો અને સાંજે લાઇટ એન્ડ સાઉન્ડનો લેસર શો રજૂ કરવામાં આવે છે, જેમાં અમદાવાદનું ઐતિહાસિક મહત્વ રજૂ કરવામાં આવે છે. જુદા જુદા ક્ષેત્રના કળાકારોના સ્ટેજ શો કાર્નિવલમાં રજૂ થાય છે. સાથે આતશબાજીની જગ્યા એ હવે એક અદભૂત લાઇટીંગ શો રજૂ કરવામાં આવે છે. કાંકરિયા ફરતે ઉજવાતાં કાર્નિવલ દરમિયાન તળાવ-વૃક્ષોની સુંદરતા રોશનીના ઝળહળાટથી વધી જાય છે.